[{"text_idx": "#000000", "text": "UudisedLinnaosavalitsusMajandusU\u0308hiskondHaridus ja kultuurSportAjalugu ja loodTervisU\u0308ritusedLasnama\u0308eAjalehtArhiivKontaktMeistReklaam"}, {"text_idx": "#000001", "text": "Tallinna keskraamatukogu teenused Lasnama\u0308e linnaosa seenioridele"}, {"text_idx": "#000002", "text": "Brown wooden shelfs fully packed with books in a library"}, {"text_idx": "#000003", "text": "Eriolukorra ajal laiendas raamatukogu koduteeninduse vo\u0303imalusi. Tallinna Keskraamatukogu peab oluliseks hoida eakatega kontakti ka kriisiajal, et nad ei tunneks end kodus u\u0308ksi. Raamatukoguhoidjad on valmis eakate ko\u0303nedele vastama ja aitama, olgu ko\u0303ne ajendiks infovajadus vo\u0303i mo\u0303ni igapa\u0308evamure."}, {"text_idx": "#000004", "text": "Ku\u0308simusi saab esitada telefoni teel 683 0917 ning reaalajas chat\u2019i ja Skype\u2019i vahendusel, lisaks ka e-posti teel ls@tln.lib.ee. Chat\u2019i leiab Tallinna keskraamatukogu veebilehe paremast nurgast. Skype\u2019i kasutajanimi: Tallinna Keskraamatukogu infoteenindus."}, {"text_idx": "#000005", "text": "Skype\u2019i vahendusel toimuvas seenioride vestlusklubis arutatakse pa\u0308evakajalistel teemadel ning osalejad saavad raamatukoguhoidjalt ku\u0308sida enda jaoks olulist infot."}, {"text_idx": "#000006", "text": "Vestlusklubi toimub esmaspa\u0308evast reedeni kell 11\u201312. Vestlusklubis osalemiseks tuleb lisada oma Skype\u2019i kontaktide hulka kasutajanimi \u201eSeenioride vestlused\u201c. Ku\u0308simuste korral saab raamatukoguga u\u0308hendust vo\u0303tta telefonil 683 0917."}, {"text_idx": "#000007", "text": "Koduteenindus on teavikute koju toomise teenus, mida raamatukogu pakub Tallinna elanikele, kelle tervislik seisund ei vo\u0303imalda raamatukogu ku\u0308lastada. Eriolukorra perioodil pakutakse koduteenindust ka neile pensioniealistele Tallinna elanikele, kel puuduvad la\u0308hedased, kes saaksid neile raamatuid raamatukogust tellida, ning kel on COVID-19 viiruse riskigruppi kuulumise to\u0303ttu ohtlik va\u0308ljas liikuda. Teavikuid tuuakse koduteeninduse lugejale koju u\u0308ks kord kuus. Raamatute tellimiseks tuleb helistada telefonil 683 0920 vo\u0303i kirjutada koduteenindus@tln.lib.ee."}, {"text_idx": "#000008", "text": "Programmi \u201eSeeniorid digitargaks\u201d raames saavad seeniorid individuaalsetel koolitustel ku\u0308sida ko\u0303ike, mis puudutab tahvelarvutite ja nutitelefonide, Facebooki ja Skype\u2019i, e-teenuste ja e-raamatukogude kasutamist ja palju muud. Koolitusel osalemiseks kirjuta ls@tln.lib.ee vo\u0303i helista 683 0917 ning lepi kokku koolituseks sobiv aeg."}, {"text_idx": "#000010", "text": "Lisaks koolitustele on vo\u0303imalik oma digioskusi igau\u0308hel ka iseseisvalt ta\u0308iendada. Keskraamatukogu veebilehelt leiab na\u0308iteks Skype\u2019i ja Facebooki konto loomise ja kasutamise juhendi, e-raamatukogu ELLU videojuhendid."}]